Penerbangan 703 Saratov Airlines

Penerbangan 703 Saratov Airlines merupakan sebuah penerbangan dari Lapangan Terbang Domodedovo di Moscow ke Lapangan Terbang Orsk di Orsk, Rusia. Sebuah insiden berlaku pada tengah hari 11 Februari 2018, di mana sebuah Antonov An-148 yang sedang melakukan penerbangan ini terhempas sejurus selepas berlepas lalu mengorbankan kesemua 65 orang penumpang dan enam orang anak kapal yang berada dalam penerbangan itu.

Latar belakang 
Pesawat tersebut berlepas dari Lapangan Terbang Domodedov, Moscow pada 2:41 petang (waktu tempatan). Kemudian, hubungan radio terputus dan hilang daripada pandangan radar beberapa minit selepasnya.

Penumpang dan anak kapal 
Dalam insiden ini, terdapat 65 orang penumpang dan enam orang anak kapal dalam pesawat, termasuk dua orang juruteknik yang melakukan penyelenggaran pada pesawat malang itu. Kaptennya, Valery Gubanov pula dikatakan mempunyai pengalaman sebanyak 5,000 jam penerbangan. Dua orang warga asing juga terlibat dalam insiden, yaitu dari Switzerland dan Azerbaijan. Kesemua penumpang dan anak kapal terkorban.

Siasatan 
Insiden pada awalnya dikatakan berpunca sama ada akibat keadaan cuaca tidak mengizinkan, kecuaian juruterbang atau kegagalan teknikal. Selepas siasatan awal dijalankan, insiden dikatakan mungkin berpunca daripada instrumen yang dilitupi ais, menyebabkan gangguan pada instrumen dan membawa kepada salah bacaan pada bacaan kelajuan pesawat. Ketika itu, sistem pemanasan dikatakan ditutup.

Rujukan 

Kemalangan penerbangan pada 2018